EkBass/fiwiki-20250220-pages-articles huggingface dataset:
Suomen ja Yhdysvaltain suhteet

Suomen ja Yhdysvaltain suhteilla tarkoitetaan Amerikan yhdysvaltojen ja Suomen tasavallan kahdenvälisiä suhteita. Yhdysvalloilla on suurlähetystö Helsingissä ja Suomella Washington DC:ssä. Valtiot solmivat diplomaattiset suhteet vuonna 1919. Suomella on kolme edustustoa Yhdysvalloissa: suurlähetystö Washingtonissa ja pääkonsulaatit New Yorkissa sekä Los Angelesissa. Suomi on päättänyt avata uuden pääkonsulaatin Texasin Houstoniin. Suomi ja Yhdysvallat ovat solmineet DCA- eli puolustusyhteistyösopimuksen, joka helpottaa amerikkalaisten joukkojen toimintaa Suomessa ja avaa 15 sotilasaluetta Yhdysvaltojen käyttöön. Molemmat valtiot kuuluvat muun muassa Natoon, Yhdistyneisiin kansakuntiin, Arktiseen neuvostoon, Euroopan turvallisuus- ja yhteistyöjärjestöön, Taloudellisen yhteistyön ja kehityksen järjestöön, Kansainväliseen valuuttarahastoon, Maailmanpankkiin ja Maailman kauppajärjestöön. Vuonna 2015 tehdyn U.S. Global Leadership -raportin mukaan 45 prosenttia suomalaisista hyväksyi Yhdysvaltain globaalin johtajuuden. 44 prosenttia oli sitä vastaan ja 12 prosenttia ei osannut sanoa.U.S. Global Leadership Project Report – 2015 Gallup ==Yhdysvaltain presidenttien vierailut Suomeen== Vuosina 1975–2023 kuusi Yhdysvaltain presidenttiä on vieraillut Suomessa, joista George H. W. Bush kahdesti. Allaolevassa taulukossa on vierailujen perustiedot. Eräiden kohdalla on vain Suomeen saapumisen päivämäärä. Lisäksi presidenttikautensa jälkeen on Suomessa vieraillut Barack Obama 26.–27.9.2019 puhumassa Nordic Business Forumissa. Yhdysvaltain presidenttien vierailut Suomessa Yhdysvaltain presidenttien vierailut Suomessa Yhdysvaltain presidenttien vierailut Suomessa Yhdysvaltain presidenttien vierailut Suomessa Yhdysvaltain presidenttien vierailut Suomessa Yhdysvaltain presidenttien vierailut Suomessa Yhdysvaltain presidenttien vierailut Suomessa Yhdysvaltain presidenttien vierailut Suomessa Yhdysvaltain presidenttien vierailut Suomessa Nro Vuosi Pvm Vierailija Isäntä Vierailun aihe 1\. 1975 29.7. Gerald Ford Urho Kekkonen ETYK 2\. 1988 26.–29.5. Ronald Reagan Mauno Koivisto Matkalla Moskovan tapaamaan Mihail Gorbatšovia 3\. 1990 8.9. George H. W. Bush Mauno Koivisto Tapaaminen Mihail Gorbatšovin kanssa Helsingissä 4\. 1992 8.7. George H. W. Bush Mauno Koivisto ETYK 5\. 1997 20.3. Bill Clinton Martti Ahtisaari Tapaaminen Boris Jeltsinin kanssa Helsingissä 6\. 2018 15.–16.7. Donald Trump Sauli Niinistö Tapaaminen Vladimir Putinin kanssa Helsingissä 7\. 2023 13.–14.7. Joe Biden Sauli Niinistö Tapaaminen Niinistön kanssa Tapaaminen Pohjoismaiden pääministerien kanssa == Lähteet == == Aiheesta muualla == *
Mikko Pettinen

Mikko Pettinen (s. 1974) on suomalainen trumpetisti ja jazzmuusikko. Hän on valmistunut Sibelius-akatemian jazzosastolta musiikin maisteriksi vuonna 2003. Pettinen on soittanut muun muassa UMO:ssa vuodesta 1998 lähtien. Pettinen sai vuonna 2001 toisen palkinnon nuorille solisteille tarkoitetussa Carmine Caruso International Jazz Trumpet -kilpailussa Renossa, Yhdysvalloissa. Vuonna 2002 hänet valittiin Getxon yhtyekilpailussa parhaaksi solistiksi ja samassa yhteydessä hänen MP4-yhtyeensä voitti Jazz Getxo Live -kilpailun Hilargissa 2002. Soittamisen lisäksi Pettinen toimii trumpetinsoiton tuntiopettajana Metropoliassa, Sibelius-akatemian jazzosastolla ja Espoon musiikkiopiston pop- jazzlinjalla. ==Lähteet== Luokka:Suomalaiset trumpetistit Luokka:Suomalaiset jazzmuusikot Luokka:Vuonna 1974 syntyneet Luokka:Elävät henkilöt
Thomas Shadwell

Thomas Shadwell (noin 1642 Norfolk, Englanti – 1692 Chelsea, Englanti) oli englantilainen näytelmäkirjailija. Huvinäytelmillään hän jäljitteli Ben Jonsonia ja varsinkin Molièrea. Ne olivat aikanaan suosittuja. Esimerkkejä hänen tuotannostaan ovat The Sullen Lovers (1668), Epsom Wells (1672), jota on mainittu parhaaksi, kuten myös näytelmää The Squire of Alsatia (1688), jolla hän saavutti suosionsa huipun. Hän muokkasi myös Shakespearen näytelmää Timon Ateenalainen (1678). Myöhemmin hänet tunnetaan siitä, että John Dryden hyökkäsi häntä vastaan satiirissa Absalom and Achitophel ja sen jatkonäytelmässä "Ogin" hahmossa sekä Mac Flecknoessa, joka tekee hänet naurettavaksi eloon jääneellä lausahduksella ”Shadwell never deviates into sense”. Kun whigpuolue 1688 tuli valtaan, hänet nimitettiin Drydenin jälkeen poeta laureatuksen ja valtionhistorioitsijan asemaan. Kootut teokset julkaistiin 1693, ja 1720 ne julkaisi hänen poikansa John Shadwell. Hänen toinen poikansa on näytelmäkirjailija Charles Shadwell.Shadwell, Thomas, Nordisk familjebok 25. 1917 Shadwell, Thomas, Encyclopedia Britannica 1911 George Saintsbury julkaisi valitut teokset Select plays ja elämäkerran 1903. Montague Summersin toimittama koottujen laitos on alkujaan ilmestynyt 1927. == Lähteet == ==Aiheesta muualla== Luokka:Englantilaiset kirjailijat Luokka:1640-luvulla syntyneet Luokka:Vuonna 1692 kuolleet
Where Do We Begin

__NOTOC__ Where Do We Begin on ruotsalaisen Made in Sweden -yhtyeen studioalbumi vuodelta 1976. == Kappaleet == === A-puoli === # # # # === B-puoli === # * # # # == Kokoonpano == * Pekka Pohjola – basso * Georg Wadenius – kitara, piano, urut, laulu * Vesa Aaltonen – rummut * Wlodek Gulgowski – kosketinsoittimet * Tommy Körberg – laulu == Lähteet == * Where Do We Begin discogs.com -sivustolla === Viitteet === Luokka:Vuoden 1976 albumit Luokka:Made in Swedenin albumit
Mountain Stream

__NOTOC__ Mountain Stream on Jukka Tolosen studioalbumi vuodelta 1979. == Kappaleet == Kaikki kappaleet Jukka Tolonen, jollei toisin mainita. === A-puoli === # # # # # === B-puoli === # * # # == Kokoonpano == * Jukka Tolonen – kitara, piano == Lähteet == * Mountain Stream discogs.com -sivustolla === Viitteet === Luokka:Vuoden 1979 albumit Luokka:Jukka Tolosen albumit
Flying V (kappale)

Flying V on Maija Vilkkumaan kappale, joka julkaistiin singlenä 2. lokakuuta 2020. == Lähteet == Luokka:Vuoden 2020 kappaleet Luokka:Maija Vilkkumaan kappaleet
Äyrämöismurre

Äyrämöismurre on suomen murre, jota puhuttiin Inkerinmaalla. Sen puhujat, äyrämöiset, muuttivat alueelle 1600-luvulla Ruotsin suurvalta-aikana. Äyrämöistä puhuttiin Äyräpään kihlakunnassa, mutta 1990-luvulla äyrämöiset sulautuivat kokonaan savakkoihin ja heidän puhumansa murre kuoli.https://helda.helsinki.fi/bitstream/handle/10138/301905/Voutilainen_Hilja_Pro_gradu_2019.pdf?sequence=2&isAllowed;=y == Piirteitä == * kl, -kr, -pr ja -tr-äänteet, esimerkiksi "ekle" ('eilen') "kaklus" ('kaulus') * i-pääte muuttunut palatalisaatioksi ('). "käs´" 'käsi' "vuos´" 'vuosi' * Palatalisaatio "t´ie" 'tie' "pal´jo" 'paljon' *Persoonapronomiinit: työ 'te', mie 'minä'. *Monikon 3. persoona "pyrkiit" 'pyrkivät' *Loppuheitto, ä'n ja a'n kato "ain" 'aina'. *Inessiivin pääte, "tallis" 'tallissa'. *Konsonantti on kahdentunut "puhheil" 'puhua'.http://sokl.uef.fi/aineistot/aidinkieli/murteet/piirteet.html == Näyte äyrämöismurteestahttp://sokl.uef.fi/aineistot/aidinkieli/murteet/muolaa.html == Mitenkäs ne vanhemmat ikäluokat kohteli noin uusia, (alokkaita)? – Nooh, ka ne >ol'liit hyvi, semmosii >itsestää olevinnaa ylpeitä. (J)ot: "Mitäs työ nahkapojat" se ol' ain ja, sit, mie näyti kerra yhel vanhal miehel siel tallis, se tul' kii minnuu, semmone, mie muista nimekii se ol' Haikola-nimine, se ol' vähä semmone ja sit ol' toine Nurmine se ol' täält Turu läänist. Ne ol'liit kumpanenki aina: "No mitäs ne nahkapojat" ja hyö pyrkiit vähä niinku nipistelemää. Ni se Haikola tul' ja, löi minnuu vähä turpaa siel tallis ko oltii hevosii puhistamas. Mie sano: "A nahkapoikakii om mies." Mie ko ot'i kii, siihe aikaa ei miul justii, miul ol' sitä jo voimaa aika paljo, mie ko ot'i kii ko ränttäsi siihe kivikongil mie sano: "Vieläks tulet nahkajussii toise ker napsimaa!" nii sen koolle ei tult. Nurmine >ulloo sano: "Mitäs se Paija nyt näyttää voimijaa?" Mie sano: "Tule vaa tän! Kyl tääl riittää siulekii. Yks mies kerrallaa saatta tulla melkei räätyy." Sen kuolta ei tulleet ennää, eikä Nurminenkaa napsint >puhheil – se ol' nii paha se Nurmine siit tuota, ain et tuota, kuka ol' vaa semmone arka mies ni, ne pyrkiit vähä oikee tekemää semmosta koiruutta ja, nipistelemää niinikkää ja nahkapoikii haukkuit ain >nahkajussiloiks siit. – – == Lähteet == Luokka:Suomen murteet
Birds of Prey

Birds of Prey tarkoittaa seuraavia asioita: * Birds of Prey, laskettelurinne Coloradossa Yhdysvalloissa * Birds of Prey, yhdysvaltalainen death metal -yhtye * Birds of Prey, DC Comicsin sarjakuva ja siinä esiintyvä supersankariryhmä * Batmanin tytär (Birds of Prey), televisiosarja vuosilta 2002–2003 * Birds of Prey (and the Fantabulous Emancipation of One Harley Quinn), Cathy Yanin ohjaama elokuva vuodelta 2020 ** Birds of Prey: The Album, elokuvan soundtrack-albumi * Birds of Prey, videopeli vuodelta 1992 * IL-2 Sturmovik: Birds of Prey, videopeli vuodelta 2009.
Karkonoszen piirikunta

Karkonoszen piirikunta (), vuoteen 2021 asti Jelenia Góran piirikunta () on Puolan piirikunta Ala-Sleesian voivodikunnassa. Sen väkiluku oli vuoden 2019 lopussa 63 591\. Piirikunnan viisi maalaiskuntaa ovat Janowice Wielkie, Jeżów Sudecki, Myslakowice, Podgórzyn ja Stara Kamienica ja neljä kaupunkikuntaa ovat Karpacz, Kowary, Piechowice ja Szklarska Poręba. Hallintokeskus Jelenia Góra muodostaa oman kaupunkipiirikuntansa. Karkonoszen piirikunta on nimetty piirikunnan alueella osittain sijaitsevan Krkonoše-vuoriston () mukaan. Vuoden 2019 lopussa Karkonoszen piirikunnassa oli 63 591 asukasta, joista 51,6 prosenttia naispuolisia ja 48,4 prosenttia miespuolisia. Puolan väestönlaskennassa 2011 väkiluvun laskettiin olevan 65 134 ja sen ennakoidaan vuoteen 2050 mennessä pienenevän 56 164 asukkaaseen. Alle 18-vuotiaiden arvioidaan vuoden 2019 lopussa muodostaneen 15,6 prosenttia piirikunnan väestöstä, työikäisten 60,8 prosenttia ja eläkeikäisten 23,6 prosenttia väestön keski-iän ollessa 43,5 vuotta. Elävänä syntyneiden määrä oli vuonna 2019 yhteensä 422 lasta. == Lähteet == Luokka:Ala-Sleesian piirikunnat
Satulakikla

Satulakikla (Cichla monoculus) on kirjoahventen (Cichlidae) heimoon kuuluva makeissa vesissä elävä kalalaji. == Koko ja ulkonäkö == Satulakikla voi kasvaa korkeintaan 70 senttimetrin mittaiseksi ja painaa korkeintaan yhdeksän kilogrammaa. Lajilla on kolme pystysuuntaista tummaa juovaa, jonka vuoksi se sekoitetaan usein Cichla kelberi- ja Cichla pleiozona -lajeihin. Lajit voidaan kuitenkin erottaa toisistaan kylkiviivan suomuista, joita satulakiklalla on 68–87, Cichla kelberi -lajilla 76–83 ja Cichla pleiozona -lajilla 84–93. == Levinneisyys ja elinympäristö == Satulakiklaa tavataan Brasiliasta, Kolumbiasta, Ranskan Guayanasta ja Perusta. Lajia on myös tuotu Malesiaan, Singaporeen ja Yhdysvaltoihin. Satulakikla käyttää ravinnokseen nuorena katkarapuja ja täysikasvuisena pikkukaloja. Laji voi kutea 3–4 kertaa vuodessa. Yksi kutu kestää noin 2–3 tuntia, jonka aikana naaras munii keskimäärin 50–100 mätimunaa. Satulakikla elää noin 25–28 asteen lämpöisissä vesissä. == Lähteet == Luokka:Kirjoahvenet
Radostów (Świętokrzyskien voivodikunta)

Radostów on kylä eteläisessä Puolassa Rakówin kunnassa Świętokrzyskien voivodikunnassa. Kylässä asui 155 asukasta vuonna 2011. Lähin kaupunki Łagów sijaitsee kahdeksan kilometrin päässä. Vuonna 2011 Radostówin asukkaista 48,4 prosenttia oli naispuolisia ja 51,6 prosenttia miespuolisia. Alle 18-vuotiaat muodostivat 22,6 prosenttia kylän väestöstä, työikäiset 54,2 prosenttia ja eläkeläiset 23,2 prosenttia. Rakówin kunnan asukkaista 2,7 prosenttia asuu Radostówissa. Radostówin väkiluku on pienentynyt 37 asukkaalla vuodesta 1998, jolloin kylässä asui 192 asukasta. == Lähteet == Luokka:Rakówin kylät
Hope Hicks

Hope Hicks (s. 21. lokakuuta 1988 Greenwich, Connecticut) on yhdysvaltalainen poliittisen viestinnän toimija.Hope Hicks: Age, career and who is her former boyfriend Rob Porter? Metro Hicks valmistui Southern Methodist Universitysta pääaineenaan englannin kieli. Hän toimi alun perin mallina ja siirtyi viestinnän pariin valmistuttuaan. Hän aloitti New Yorkissa työskentelyn Ivanka Trumpin palveluksessa ja liittyi vuonna 2016 Donald Trumpin presidentinvaalikampanjaan vanhempana viestinnän neuvonantajana. Elokuussa 2017 Hicks ylennettiin Valkoisen talon viestintäpäälliköksi. Hän oli nuorin tehtävään koskaan nimitetty.How 31-year-old Hope Hicks became the youngest White House communications director in history and a top executive at Fox before returning to counsel Trump Business Insider Helmikuussa 2018 hän luopui tästä toimenkuvasta päivä sen jälkeen kun oli toiminut Yhdysvaltain edustajainhuoneen tiedustelukomitean edessä todistajana tutkimuksissa Venäjän sekaantumisesta Yhdysvaltain presidentinvaaleihin 2020. Hicks oli todistajana myöntänyt kertoneensa satunnaisesti valkoisia valheita presidentin hyväksi. Valkoisen talon viestintäpäällikön tehtävistä luovuttuaan Hicks siirtyi Fox Newsin palvelukseen.Trump Covid test: Who is Hope Hicks? BBC Vuonna 2020 hän palasi työskentelemään Trumpin hallintoon tämän avustajana. Hänen viimeinen työpäivänsä Valkoisessa talossa oli 12. tammikuuta 2021.Top White House adviser Hicks no longer works at the White House, a previously planned departure CNN 1\. lokakuuta 2020 Hicksin todettiin saaneen tartunnan koronaviruspandemiassa.White House Learned Of Hope Hicks Diagnosis Thursday—But Moved Forward With Trump Fundraiser Anyway ForbesTimeline: What We Know Of President Trump's COVID-19 Diagnosis NPR Hän oli matkustanut Donald Trumpin seurassa useita kertoja Yhdysvaltain presidentinvaalien 2020 kampanjoinnin yhteydessä, viimeksi positiivista koronavirustestitulostaan edeltäneenä päivänä. Sekä Donald että Melania Trumpilla todettiin koronavirustartunta Hicksin sairastuttua. Hicksiä on luonnehdittu yhdeksi Trumpin luotetuimmista neuvonantajista. == Lähteet == Luokka:Yhdysvaltalaiset henkilöt Luokka:Poliittinen viestintä Luokka:Vuonna 1988 syntyneet Luokka:Elävät henkilöt
Kamienna Góran piirikunta

Kamienna Góran piirikunta () on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 43 239\. Piirikunnan ainoa kaupunkikunta on hallintokeskus Kamienna Góra. Kolme maalaiskuntaa ovat Kamienna Góra, Lubawka ja Marciszów ja niissä on kylien lisäksi yksi kaupunki; Lubawka. Vuoden 2019 lopussa Kamienna Góran piirikunnassa arvioitiin olevan 43 239 asukasta, joista 51,1 prosenttia naispuolisia ja 48,9 prosenttia miespuolisia. Puolan väestönlaskennassa 2011 väkiluvun laskettiin olevan 45 959 ja sen ennakoidaan vuoteen 2050 mennessä pienenevän 30 555 asukkaaseen. Alle 18-vuotiaiden arvioidaan vuoden 2019 lopussa muodostaneen 16 prosenttia piirikunnan väestöstä, työikäisten 60,6 prosenttia ja eläkeikäisten 23,3 prosenttia väestön keski-iän ollessa 43,2 vuotta. Elävänä syntyneiden määrä oli vuonna 2019 yhteensä 302 lasta. == Lähteet == Luokka:Ala-Sleesian piirikunnat
Syrjäsen mausoleumi

Syrjäsen mausoleumi oli Tampereen Keskustorille viime sotien aikana tehty laatikkomainen rakennus, joka toimi maanalaisen väestönsuojan sisäänkäyntinä. Useita metrejä korkea, vaalea rakennus sijaitsi torin etelälaidalla Commercen ja Palanderin talon vieressä (nyk. Jugendtori). Tamperelaiset kutsuivat sitä ”Syrjäsen mausoleumiksi”, koska se rakennettiin K. V. Syrjäsen toimiessa kaupunginvaltuuston puheenjohtajana. Mausoleumi purettiin 1950-luvulla. Useita Tampere-aiheisia teoksia kirjoittanut tietokirjailija Jari Niemelä on väittänyt, että Syrjäsen mausoleumi olisi kaupungin kaikkien aikojen rumin rakennus. Hän on kuvannut sitä ”onnettoman näköiseksi kolossiksi” ja Lego- palikkaa muistuttavaksi ”hirvitykseksi”. == Lähteet == Luokka:Tampereen entiset rakennukset ja rakennelmat Luokka:Väestönsuojelu Luokka:Nalkala
James Shirley

James Shirley (1596 Lontoo – 1666) oli englantilainen näytelmäkirjailija. Hän oli pari vuotta opettajana koulussa mutta keskittyi sittemmin pelkästään kirjoittamiseen. Pikku runojen lisäksi Shirley kirjoitti 39 näytelmää, lähinnä komedioita (1833 ja 1886), joille tunnusomaista on kekseliäisyys, tekninen valmius, säerakenteen säännöllisyys ja kieli, joka on sukua suurille englantilaisille dramaatikoille.Shirley, James Nordisk familjebok 25. 1917 Shirley jälkimaine perustuu lähinnä hänen lontoolaista hienostoelämää kuvaaviin komedioihinsa, kuten The Wittie Faire One, Hyde Park ja The Lady of Pleasure. Ne ennakoivat restauraatioajan komediaa. Parhaita tragedioita ovat The Traytor ja The Cardinal.James Shirley, Britannica. Viitattu 3.10.2020 ==Teokset (valikoima)== * The Wittie Faire One (1628) * The Grateful Servant (1630) * Hyde Park (1632) * The Traytor (1635) * The Lady of Pleasure (painettu 1637) * The Young Admiral (1637) * The Cardinal (1641) * The Doubtful Heir (1652) == Lähteet == ==Aiheesta muualla== Luokka:Englantilaiset näytelmäkirjailijat Luokka:Vuonna 1596 syntyneet Luokka:Vuonna 1666 kuolleet
Colleen Lee

Ka Ling Colleen Lee (s. 11. lokakuuta 1980 Hongkong) on hongkongilainen pianisti.Ka Ling Colleen Lee The Fryderyk Chopin Institute Lee sai vuonna 2003 diplomin Hongkongin esittävien taiteiden akatemiasta, jossa hänen opettajansa oli Eleanor Wong. Hän täydensi opintojaan Hannoverin musiikki-, teatteri- ja mediayliopistossa Arie Vardin johdolla. Sittemmin Lee on itse opettanut Hongkongin esittävien taiteiden akatemiassa.Ms. Colleen Lee HKBU Department of Music Lee on saavuttanut menestystä eri kilpailuissa, esimerkiksi vuonna 2005 kuudennen sijan 15. kansainvälisessä Frédéric Chopin -pianokilpailussa Varsovassa. Hän on esiintynyt monien orkesterien, kuten Walesin BBC- kansallisorkesterin ja Hongkongin filharmonisen orkesterin kanssa. Kaudella 2010–2011 Lee oli Hong Kong Sinfoniettan taiteilijakumppani ja osallistui orkesterin kiertueelle Italiaan sekä Etelä-Amerikkaan. Hän on levyttänyt Frédéric Chopinin ja Domenico Scarlattin teoksia. == Lähteet == == Aiheesta muualla == * Viralliset sivut Luokka:Hongkongilaiset pianistit Luokka:Vuonna 1980 syntyneet Luokka:Elävät henkilöt
Kłodzkon piirikunta

Kłodzkon piirikunta () on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 157 996\. Piirikunnan viisi kaupunkikuntaa ovat Duszniki-Zdrój, Kłodzko, Kudowa-Zdrój, Nowa Ruda ja Polanica-Zdrój. Yhdeksän maalaiskuntaa ovat Bystrzyca Kłodzka, Kłodzko, Lądek- Zdrój, Lewin Kłodzki, Międzylesie, Nowa Ruda, Radków, Stronie Śląskie ja Szczytna ja niissä on kylien lisäksi kuusi kaupunkia, jotka ovat Bystrzyca Kłodzka, Lądek-Zdrój, Międzylesie, Radków, Stronie Śląskie ja Szczytna. Vuoden 2019 lopussa Kłodzkon piirikunnassa arvioitiin olevan 157 996 asukasta, joista 51,7 prosenttia naispuolisia ja 48,3 prosenttia miespuolisia. Puolan väestönlaskennassa 2011 väkiluvun laskettiin olevan 167 393 ja sen ennakoidaan vuoteen 2050 mennessä pienenevän 115 087 asukkaaseen. Alle 18-vuotiaiden arvioidaan vuoden 2019 lopussa muodostaneen 15,2 prosenttia piirikunnan väestöstä, työikäisten 59,5 prosenttia ja eläkeikäisten 25,3 prosenttia väestön keski-iän ollessa 44,3 vuotta. Elävänä syntyneiden määrä oli vuonna 2019 yhteensä 1 099 lasta. == Lähteet == == Aiheesta muualla == Luokka:Ala- Sleesian piirikunnat
Ingeborg Marie Sick

Ingeborg Marie (Maria) Sick (17. syyskuuta 1869 Kööpenhamina, Tanska – 14. marraskuuta 1951 Hørsholm, TanskaIngeborg Marie Sick,Dansk Kvindebiografisk Leksikon, viitattu 3.10.2020) oli tanskalainen kirjailija. Hän osallistui 1888–1900 Kööpenhaminan vapaa seurakunnan toimintaan, mutta julkaisi sen jälkeen kokoelman pieniä kertomuksia. Pienen tauon jälkeen hän julkaisi joukon pitempiä tarinoita, joista tuli suosittuja ja joita käännettiin monille kielille. Lisäksi hän julkaisi runokokoelman Bölgeslag (1904) ja satunäytelmän Prinsessen, der spandt (1906).Sick, Ingeborg Marie Nordisk familjebok 25. 1917 ==Suomennetut teokset== :Suomennetut teokset julkaistu nimellä Ingeborg Maria Sick. * Tunturivuoriston pappi; suom. Hanna Pakkala, K. E. Holm 1903 * Else neito; suom. Aune Krohn, 1906 * Kehräävä kuninkaantytär: lehtinen vanhasta tarukirjasta; suom. V. A. Koskenniemi, WSOY 1906 * Harmaa pikku kissa; suom. Tyyne H. WSOY 1906 * Nukkuva talo, WSOY 1910 * Isoäidin puutarha; suom. Viki Kärkkäinen, Yrjö Weilin & Kumpp 1910 * Kellot soivat, WSOY 1911 * Pyhä avioliitto; suom. L. T. Heinonen, Yrjö Weilin & Kumpp 1911 * Satuja; suom. Esteri Haapanen, Werner Söderström Osakeyhtiö 1912 Verkossa saatavilla: * Ina; suom. L. T. Heinonen, WSOY 1912 * Luostaritarinoita; suom. Esteri Haapanen, WSOY 1913 * Kaspar Zinglerin sydän, WSOY 1915 * Siellä kotona...: kuvia vanhasta pappilasta; suom. Martti Raitio. WSOY 1915 * Else neito (Jomfru Else), suom. Aune Krohn, WSOY 1906 * Yöllisiä askeleita; suom. A. A. Koskenjaakko, WSOY 1917 * Saavuttamaton; suom. Mary Ollonqvist, WSOY 1918 * Carina; suom. K. Kaslin, WSOY 1919 * Ylätunturien pappi; suom. Aune Krohn, WSOY 1921 * Bölgeslag (1904) runokokoelma * Prinsessen, der spandt (1906) satunäytelmä == Lähteet == Luokka:Tanskalaiset kirjailijat Luokka:Vuonna 1869 syntyneet Luokka:Vuonna 1951 kuolleet
Biginelli-reaktio

Biginelli-reaktio on kemiallinen reaktio, jossa aldehydi, asetoetikkahapon esteri ja urea reagoivat muodostaen dihydropyrimidonijohdannaisen. Reaktio on nimetty Pietro Biginellin mukaan, joka julkaisi sen vuonna 1893. Biginelli- reaktiota käytetään muun muassa kalsiumkanavan salpaajien ja alfasalpaajien valmistamiseen.Christoph Taeschler: Ketenes, Ketene Dimers, and Related Substances, Kirk-Othmer Encyclopedia of Chemical Technology, John Wiley & Sons, New York, 2010. ==Reagenssit ja mekanismi== Biginelli-reaktiossa lähtöaineina ovat urea tai tiourea, asetoetikkahapon esteri ja aldehydi, joka useimmiten on aromaattinen. Useimmiten katalyyttinä käytetään joko proottista happoa kuten vetykloridia tai Lewis-happoa kuten rauta(III)kloridia, mutta myös emäskatalysoituja Biginelli-reaktioita on kehitetty. Käyttämällä kiraalisia katalyyttejä voidaan Biginelli-reaktio suorittaa enantioselektiivisesti. Biginelli-reaktion ensimmäisessä vaiheessa urea ja aldehydi kondensoituvat aminaaliksi, josta eliminoituu vettä ja muodostuu asyyli-iminiumioni. Seuraavaksi asetoetikkahapon esterin enoli reagoi tämän kanssa ureidiksi. Viimeiset vaiheet ovat aminoryhmän ja ketoryhmän kondensaatio rengasrakenteeksi ja veden eliminaatio. : ==Lähteet== Luokka:Orgaaniset reaktiot
Clara Burel

Clara Burel (s. 24. maaliskuuta 2001) on ranskalainen tennispelaaja. Parhaimmillaan hän on ollut kaksinpelissä WTA-listan sijalla 232 marraskuussa 2020. Junioriurallaan hän saavutti kaksi grand slam -finaalipaikkaa kaksinpelissä ja voitti hopeaa nuorten kesäolympialaisissa 2018. Hän saavutti myös junioreiden maailmanlistalla ykkössijan. Burel pelasi grand slam -turnauksen pääsarjassa ensimmäisen kerran Australian avoimissa 2019. Vuonna 2020 Burel sai villin kortin Lyonin WTA-turnaukseen maaliskuussa, missä hän hävisi avauskierroksella Jil Teichmannille. Strasbourgissa syyskuussa hän voitti Kateryna Bondarenkon, mutta hävisi toisella kierroksella Zhang Shuaille. Seuraavalla viikolla pelatussa Ranskan avoimissa hän voitti Arantxa Rusin ja Kaja Juvanin, kunnes kolmannella kierroksella hävisi jälleen Zhangille. == Lähteet == == Aiheesta muualla == * * Luokka:Ranskalaiset tennispelaajat Luokka:Vuonna 2001 syntyneet Luokka:Elävät henkilöt
Akseli Lipponen

Akseli Bernhard Lipponen (30. heinäkuuta 1879 Viipuri – 2. marraskuuta 1932 Helsinki)Kuolleita. Helsingin Sanomat, 3.11.1932, s. 1. oli suomalainen toimittaja, hotellin omistaja ja Suomalaisen puolueen puoluesihteeri.A. B. Lipponen, Suomen lehdistö : lehdistön ammattilehti, 01.11.1932, nro 11, s. 2, Kansalliskirjaston digitaaliset aineistot Akseli Lipposen vanhemmat olivat kauppias Mikko Lipponen ja Katrina Sahipakka ja puoliso vuodesta 1913 Tyyne Alfhild Hellstén. Lipponen kävi seitsemän luokkaa lyseota ja työskenteli Viipurin toimituksessa 1899–1905. Uudessa Aurassa hän oli toimittaja 1906, Savottaressa 1907, Lounais-Hämeessä 1908 ja Uudessa Suomettaressa 1909–1919. Lipponen oli Suomalaisen puolueen puoluesihteeri 1915–1919 ja hän omisti hotellin Viipurissa vuodesta 1919. Vuonna 1927 Lipponen palasi Helsinkiin ja toimi sitten Uusi Suomi-lehden eduskuntatoimittajana. Hänellä oli useita sanomalehtialan luottamustoimia ja hän oli myös muun muassa Helsingin kaupunginvaltuuston jäsen. Akseli Lipponen kuoli marraskuussa 1932 53-vuotiaana sydänkohtaukseen.Sanomalehtimiehen kuolema, Uudenmaan Sanomat, 10.12.1932, nro 140, s. 3, Kansalliskirjaston digitaaliset aineistot Akseli Lipponen oli Paavo Lipposen isoisä.AL: Paavo Lipponen muistelee isäänsä – "Monilahjainen, mainio seuramies". Ilta-Sanomat, 20.6.2012. (Viitattu 3.10.2020) ==Lähteet== Luokka: Suomalaiset toimittajat Luokka: Suomalaiset yrittäjät Luokka: Suomalaisen puolueen poliitikot Luokka: Helsingin kaupunginvaltuutetut Luokka: Vuonna 1879 syntyneet Luokka: Vuonna 1932 kuolleet
Legnican piirikunta

Legnican piirikunta () on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 55 166\. Piirikunnan ainoa kaupunkikunta on Chojnów. Seitsemän maalaiskuntaa ovat Chojnów, Krotoszyce, Kunice, Legnickie Pole, Milkowice, Prochowice ja Ruja ja niissä on kylien lisäksi yksi kaupunki; Prochowice. Hallintokeskus Legnica muodostaa oman kaupunkipiirikuntansa. Legnican piirikunnalla on yhteistä rajaa Polkowicen, Lubinin, Wołówin, Środan, Jaworin, Złotoryjan ja Bolesławiecin piirikuntien kanssa. Vuoden 2019 lopussa Legnican piirikunnassa arvioitiin olevan 55 166 asukasta, joista 50,9 prosenttia naispuolisia ja 49,1 prosenttia miespuolisia. Puolan väestönlaskennassa 2011 väkiluvun laskettiin olevan 54 627 ja sen ennakoidaan vuoteen 2050 mennessä pienenevän 51 295 asukkaaseen. Alle 18-vuotiaiden arvioidaan vuoden 2019 lopussa muodostaneen 18 prosenttia piirikunnan väestöstä, työikäisten 61 prosenttia ja eläkeikäisten 20,9 prosenttia väestön keski-iän ollessa 41,6 vuotta. Elävänä syntyneiden määrä oli vuonna 2019 yhteensä 471 lasta. Väestönlaskennassa 2011 puolalaisten lisäksi ainoa vähintään prosentin väestöstä muodostava ryhmä olivat lemkot, joita oli yhteensä 645 eli 1,2 prosenttia piirikunnan koko väestöstä. == Lähteet == == Aiheesta muualla == Luokka:Ala-Sleesian piirikunnat
Roza Tamarkina

Roza Vladimirovna Tamarkina (; 23. maaliskuuta 1920 Kiova – 5. elokuuta 1950 Moskova) oli neuvostoliittolainen pianisti.Rosa Tamarkina Narodowy Instytut Fryderyka ChopinaTamarkina, Roza 1920-1950 WorldCat Identities Tamarkina syntyi juutalaisperheeseenTHE SHORTLIVED FIRST WIFE OF EMIL GILELS SlippeDisc ja aloitti pianonsoiton lapsena Kiovassa. Hän valmistui vuonna 1940 Moskovan konservatoriosta Aleksandr Goldenveizerin pianoluokalta. Samana vuonna hän aloitti Goldenveizerin johdolla täydentävät opinnot, joita jatkoi vuosina 1943–1945 Konstantin Igumnovin johdolla. Julkisen esiintymisen Tamarkina aloitti 15-vuotiaana. Hän sai toisen palkinnon kolmannessa kansainvälisessä Frédéric Chopin -pianokilpailussa vuonna 1937. Tamarkina oli Emil Gilelsin ensimmäinen vaimo. Pariskunta avioitui vuonna 1940, mutta erosi vuonna 1944. Tamarkina aloitti opettamisen Moskovan konservatoriossa vuonna 1946. Viimeisessä julkisessa esiintymisessään hän tulkitsi Frédéric Chopinin toisen pianokonserton säveltäjän kuoleman satavuotismuistotilaisuudessa lokakuussa 1949. Chopinin teosten ohella hänen ohjelmistoonsa kuului musiikkia Franz Lisztiltä, Robert Schumannilta, Sergei Rahmaninovilta, Johann Sebastian Bachilta, Wolfgang Amadeus Mozartilta, Ludwig van Beethovenilta, Pjotr Tšaikovskilta, Aleksandr Skrjabinilta, Sergei Tanejeviltä ja Johannes Brahmsilta. Tamarkina kuoli vuonna 1950 syöpään.Rosa Tamarkina Naxos == Lähteet == Luokka:Neuvostoliittolaiset pianistit Luokka:Vuonna 1920 syntyneet Luokka:Vuonna 1950 kuolleet
Romanian kansanterveyslaitos

Romanian kansanterveyslaitos (; lyhennys INSP; ) on Romanian pääkaupungista Bukarestista käsin toimiva valtiollinen kansanterveyden tutkimuslaitos. INSP toimii maan terveysministeriön alaisuudessa. Laitosta johtaa Simona Pârvu. Romanian kansanterveyslaitoksen organisaatioon kuuluu neljä kansallista tutkimuslaitosta ja sillä on kuusi alueellista toimipistettä (Bukarest, Cluj, Iasi, Timisoara, Targu Mures, Sibiu). Kansallisista tutkimuslaitoksista mainittakoon erityisesti Romanian kansallinen tartuntatautikeskus (, lyhenne CNSCBT), joka on vuoden 2020 covid-19-epidemian aikana tuottanut kattavia viikoittaisia katsauksia tautitilanteesta Romaniassa. Testatusti Covid-19-tautiin sairastuneiden viikkotasoitettu lukumäärä nousi heinäkuussa 2020 noin kolminkertaiseksi kevään 2020 tasoon verrattuna. Viikottaisten kuolonuhrien määrä ylitti jo elokuussa 2020 selvästi keväällä 2020 todetun ensimmäisen aallon tason. ==Katso myös== *Euroopan tautienehkäisy- ja -valvontakeskus (ECDC) *Bulgarian kansanterveys- ja analyysikeskus (NCPHA) *Serbian kansanterveyslaitos *Unkarin kansanterveyskeskus (NNK) *Ukrainan kansanterveyskeskus (TsHZ) *Moldovan kansanterveysvirasto (ANSP) == Lähteet == ==Aiheesta muualla== * INSP:n kotisivut (insp.gov.ro) * Informații din surse sigure (Romanian päivittäinen "luotettavien lähteiden" Covid-19 tilanne) (stirioficiale.ro) * Coronavirus COVID-19 Romania (tilannekartta) (geo- spatial.org) * Covid 19 Raport săptămânalde supraveghere (Romanian viikoittainen Covid-19-analyysi) (cnscbt.ro) Luokka:Kansanterveyslaitokset Luokka:Tutkimuslaitokset Luokka:Bukarestin rakennukset ja rakennelmat
Ebron taistelu

Ebron taistelu oli Espanjan sisällissodan taistelu, joka kesti 116 päivää vuonna 1938. Se alkoi kun tasavaltalaisjoukot kahlasivat Ebro-joen yli, ja päättyi tasavaltalaisten vetäytymiseen. Taistelusta tuli Francon voiton symboli ja fasismin vastaisen vastarinnan symboli. Taisteluun osallistui 250 000 sotilasta, joista 30 000 sai surmansa, 75 000 haavoittui ja 15 000 otettiin vangeiksi. == Lähteet == Luokka:Espanjan sisällissota Luokka:1938
John Paul Young

John Paul Young (s. 1950 Glasgow, Iso-Britannia) on australialainen laulaja. newcastleherald.com.au. Viitattu 3.10.2020 Skotlannissa syntyneen Youngin perhe muutti Australiaan, kun hän oli 11-vuotias. Hänen isänsä soitti pianoharmonikkaa ja äitinsä lauloi. Young aloitti laulamisen Elm Tree -yhtyeessä. Youngin ensimmäinen single ”Pasadena” ilmestyi vuonna 1972. Young oli mukana Jim Sharmanin ohjaaman rockmusikaalin Jesus Christ Superstar australialaisversiossa. theupsidenews.com. Viitattu 3.10.2020 Young teki yhteistyötä kitaristi Malcolm Youngin isoveljen George Youngin kanssa. George Young ja Harry Vanda tekivät useat John Paul Youngin esittämät kappaleet, kuten ”Yesterday's Hero” (1975), ”I Hate the Music” (1976), ”Standing in the Rain” (1976) ja megahitiksi nousseen ”Love Is in the Air” (1978). Young esiintyi säännöllisesti ABC:n musiikkiohjelmassa Countdown. Young valittiin Australian Recording Industry Associationin (ARIA) kunniagalleriaan vuonna 2009. Elämäkertakirja JPY: The Autobiography julkaistiin vuonna 2019. aria.com.au. Viitattu 3.10.2020 ==Diskografia (valikoima)== ===Studioalbumit=== * Hero (1975) * J.P.Y. (1976) * Green (1977) * Love Is in the Air (1978) * Heaven Sent (1979) * The Singer (cover-versioita 1960- ja 1970-luvun rock- ja popmusiikista, 1981) * One Foot in Front (1983) * Now (1996) * In Too Deep (2006) ===Kokoelma-albumit=== * All the Best (1977) * Love Is in the Air (1978) * 1974–1979 (1979) * Classic Hits (1988) * Yesterday's Hero (1992) * The Very Best Of (1994) * The Most Of (1997) * Greatest Hits (1997) * I Hate the Music (2009) == Lähteet == *Discogs === Viitteet === Luokka:Australialaiset laulajat Luokka:Vuonna 1950 syntyneet Luokka:Elävät henkilöt
Sasradiningrat IV

Kangjeng Radèn Adipati Sasradiningrat IV (1847-1925) oli Surakartan sulttaanikunnan patih () vuodesta 1890 vuoteen 1916. Hänen virassa ollessaan Surakartaa hallitsivat sulttaanit Pakubuwono IX ja Pakubuwono X.Florida 2012, s. 79 == Elämäkerta == Sasradiningrat IV syntyi vuonna 1847.Perlman 2010, s. 86-87 Hänen isänsä Sasranagara toimi patihin asemassa vuodet 1866-1887.Florida 2012, s. 22 Hänet adoptoitiin kuusivuotiaana jaavalaisen taiteen asiantuntijan K. P. A. Kusumadilagan perheeseen. Sasradiningrat IV:n välit oikeaan isäänsä eivät olleet hyvät. Hän oli isänsä 12. poika ja ajautui nuoruudessaan vaikeuksiin useiden epäonnisten naissuhteidensa takia, joista yhdessä toisena osapuolena oli alankomaalainen prostituoitu. Hän avioitui myöhemmin sulttaani Pakubuwono IX:n tyttären kanssa.Florida 2012, s. 23 Ottoisänsä tavoin myös Sasradiningrat IV itse arvosti elämässään taiteita. Ennen nousuaan patihin asemaan hän oli vuonna 1882 valitsemassa joukkoa surakartalaisia kulttuurillisia artefakteja lainattavaksi siirtomaaisäntä Alankomaiden järjestämään näyttelyyn. Hän myös kirjoitti omaelämäkerrallisen teoksen nimeltä Serat Dhirilaksita, joka käsitteli hänen elämäänsä 40-vuotiaaksi asti. Kun Sasranagara kuoli, Sasradiningrat IV:tä ei välittömästi nimitetty uudeksi patihiksi, vaan virkaa toimitti kaksi vuotta Mangunkusuma. Tämä erotettiin joulukuussa 1889, ja Sasradiningrat IV:stä tuli virkaatekevä patih. Hänen asemansa vahvistettiin 25. heinäkuuta 1890. Patihina Sasradiningrat IV oli edistyksellinen. Virkakautensa alkupuolella lokakuussa 1890Florida 2012, s. 24 hän perusti Radya Pustaka -nimisen säätiön, jonka tavoitteena oli vaalia ja suojella jaavalaista kulttuuria. Hän nimitti vuonna 1899 Padmasusastra-nimisen oppineen aatelisen pääkirjastonhoitajaksiWieringa 2000, s. 219, rakennutti sairaalan ja köyhäintalon sekä perusti islamilaisen koulun ja museon. Ensimmäinen jaavalainen eurooppalaistyylinen jousisoitinorkesteri oli Sasradiningrat IV:n perustama. Hän myös järjesti muusikoille, sepille, nukketeatterien esiintyjille ja taidekaivertajille näyttöjä ja jakoi näille todistuksia, jotta näiden oli helpompi löytää työtä. Sasradiningrat IV:n tilalle patihin asemaan nimitettiin vuonna 1916 Joyonegoro.Dewanto 1997, s. 122 Hän kuoli vuonna 1925. == Lähteet == * * * * === Viitteet === Luokka:Indonesialaiset aateliset Luokka:Surakartan sulttaanikunta Luokka:Vuonna 1847 syntyneet Luokka:Vuonna 1925 kuolleet
The Shadow of Zorro

The Shadow of Zorro on In Uteron kehittämä ja Cryo Interactiven julkaisema toimintaseikkailupeli, joka perustuu kuvitteelliseen Zorro hahmoon. Peli julkaistiin Microsoft Windows- ja PlayStation 2 -alustoille. ==Tarina == Eletään vuotta 1830, kun Pueblo de Los Ángeles on saamassa uuden komentajan, kapteeni Fuertesin. Don Diegon isä Don Alejandro uskoo tunnistaneensa miehen, joka olisi pahamaineinen sotarikollinen, Zaragozan teurastaja. Don Alejandro kukisti mielestään hänet sodassa, jossa Fuertes oli Ranskan puolella. Zorron tehtävänä on tutkia ja selvittää mysteeri. Hän käyttää aseena miekkansa lisäksi erilaisia keinoja, kuten väijymistä, pistoolia ja räjähteitä. ==Hahmot== *Zorro/Diego de la Vega: Pelin pääsankari. *Kapteeni Fuertes: Pelin päävastus. *Agatha: Kapteeni Fuertesin naispuolinen oikeankäden mies, joka on taitava miekkailija. *Professori Augusto Orneillo: Fuertesin pitämä vanki, jonka hän pakottaa selvittämään muinaisen Azteekkien esineen kirjoitukset, jotka liittyvät Huitzilopochtli ja Chalchiuhtlicue jumaluuteen, jotka sisältävät hyvän ja pahan voiman. *Carlota Orneillo: Professori Auguston tytär, jota Fuertes pitää myös vankina kiristääkseen professoria. *Don Alejandro de la Vega: Zorron isä, joka oli todistamassa Fuertesin massamurhia. *Kersantti Garcia: Sotilastukikohdan kömpelö aliupseeri. == Arvostelut == Shadow of Zorro sai pääosin huonoja arvosteluja. Futuregamez.net esimerkiksi antoi pelille arvosanaksi 49%, perustellen pelin näyttäneen huonosti tehdyltä ja huono tasonsuunnittelu.Shadow of Zorro Review futuregamez.net Viitattu 3.10.2020 == Lähteet == Luokka:Zorro-pelit Luokka:Vuoden 2001 videopelit Luokka:PlayStation 2 -pelit Luokka:Windows-pelit
Bhowali

Bhowali on Intian Uttarakhandin osavaltiossa sijaitseva noin 6 300 asukkaan kaupunki, joka kuuluu Nainitalin piirikuntaan. Se sijaitsee 11 kilometrin päässä piirikunnan pääkaupungista Nainitalista. Bhowalissa sijaitsee muun muassa vuonna 1912 perustettu tuberkuloosiparantola, jonka tunnetuimpiin asiakkaisiin lukeutuu Jawaharlal Nehrun vaimo Kamala Nehru. Intian vuoden 2011 väestönlaskennan mukaan Bhowalin asukasluku oli 6 309 henkeä. Asukkaista noin 85 prosenttia on uskonnoltaan hindulaisia ja 13 prosenttia muslimeita. Kristittyjen määrä jää hieman alle kahden prosentin. == Lähteet == == Aiheesta muualla == Luokka:Uttarakhandin kaupungit
Nkabinde

Nkabinde on eteläafrikkalainen sukunimi, joka on muun muassa seuraavilla henkilöillä: *Gwen Mahlangu-Nkabinde (s. 1955), eteläafrikkalainen poliitikko *Simon "Mahlatini" Nkabinde (1938–1999), eteläafrikkalainen laulaja
Walter Reed National Military Medical Center

Walter Reed National Military Medical Center, lyh. WRNMMC, aikaisemmin National Naval Medical Center) on Yhdysvaltojen asevoimien sotilassairaala Bethesdassa Marylandin osavaltiossa. Sairaalassa on hoidettu useita Yhdysvaltain presidenttejä. Sairaalapaikkoja WRNMMC:sä on 244. ==Kuvia== Tiedosto:Walter Reed National Military Medical Center.jpg|Ilmakuva sairaalasta. Tiedosto:US Navy 110827-N-ZZ999-015 The last remaining inpatients at Walter Reed Army Medical Center are transferred by ambulance to the National Naval Medi.jpg|Ambulanssi sairaalan ulkopuolella. Tiedosto:US Navy 030819-N-9593R-228 Civilian technician, Jose Araujo watches as a patient goes through a Magnetic Resonance Imaging, (MRI) machine.jpg|Magneettikuvaus sairaalassa. ==Lähteet== ==Aiheesta muualla== *Walter Reed National Military Medical Centerin kotisivut *Tricare Luokka:Yhdysvaltain sairaalat Luokka:Yhdysvaltain asevoimat Luokka:Marylandin rakennukset ja rakennelmat
Geu namjaui gieokbeop

Geu namjaui gieokbeop (, ) on televisioyhtiö MBC:n esittämä eteläkorealainen draamasarja. Sen päärooleissa ovat Kim Dong-wook ja Moon Ga-young. == Aiheesta muualla == * Viralliset kotisivut Luokka:Eteläkorealaiset draamasarjat Luokka:2020-luvun televisiosarjat
Mystic Pop-up Bar

Mystic Pop-Up Bar () on televisioyhtiö JTBC:n esittämä eteläkorealainen draamasarja. Sen päärooleissa ovat Hwang Jung-eum, Yook Sung-jae ja Choi Won- young. Suomessa sarja alkoi samanaikaisesti Netflixissä. == Aiheesta muualla == * Viralliset kotisivut Luokka:Eteläkorealaiset draamasarjat Luokka:Eteläkorealaiset fantasiasarjat Luokka:Eteläkorealaiset komediasarjat Luokka:2020-luvun televisiosarjat Luokka:JTBC:n televisiosarjat
Ag-ui kkot

Ag-ui kkot (, ) on televisioyhtiö tvN:n esittämä eteläkorealainen draamasarja. Sen päärooleissa ovat Lee Joon-gi ja Moon Chae-won. == Aiheesta muualla == * Viralliset kotisivut Luokka:2020-luvun eteläkorealaiset draamasarjat Luokka:tvN:n televisiosarjat
Memories of the Alhambra

Memories of the Alhambra () on televisioyhtiö tvN:n esittämä eteläkorealainen draamasarja. Sen päärooleissa ovat Hyun Bin ja Park Shin-hye. Suomessa sarja alkoi samanaikaisesti Netflixissä. == Aiheesta muualla == * Viralliset kotisivut Luokka:2010-luvun scifi-sarjat Luokka:Eteläkorealaiset draamasarjat Luokka:Eteläkorealaiset scifi-sarjat Luokka:Eteläkorealaiset komediasarjat Luokka:tvN:n televisiosarjat
Studio Dragon

Studio Dragon on eteläkorealainen televisiotuotantoyhtiö, joka sijaitsee Soulissa. Studio Dragon on osa CJ ENM -konsernia. == Aiheesta muualla == * Virallinen sivusto Luokka:Tuotantoyhtiöt Luokka:CJ ENM
Pennselmann Hits Vol. 2765

__NOTOC__ Pennselmann Hits Vol. 2765 on Tuohi Klang -yhtyeen studioalbumi vuodelta 1972. == Kappaleet == === A-puoli === # # # === B-puoli === # * # == Kokoonpano == * Heikki 'Mike' Koskinen – trumpetti * Mircea Stan – pasuuna * Pekka Pöyry – altto- ja sopraanosaksofoni, huilu * Seppo Paakkunainen – baritoni- ja sopraanosaksofoni * Teppo Hauta-aho – basso, huilu * Edward Vesala – rummut == Lähteet == * Hits Vol. 2765 discogs.com -sivustolla === Viitteet === Luokka:Vuoden 1972 esikoisalbumit Luokka:Vuoden 1972 albumit Luokka:Suomalaiset jazzalbumit
Jóhann Sigurjónsson

Jóhann Sigurjónsson (1880–1919Helga Hrafn Guðmundsson, Leikskáldið og uppfinningamaðurinn Jóhann Sigurjónsson, Lemurinn 14.2013, viitattu 3.10.2020) oli islantilainen näytelmäkirjailija, Islannin näytelmäkirjallisuuden merkittävä kehittäjä. Hän kirjoitti tanskaksi, mutta osasta tuotantoa on islanninkielinen versio. Jóhann Sigurjónssonin näytelmistä mainittavia ovat esimerkiksi Dr. Rung (1905), Bóndinn á Hrauni (1908) ja Bjaerg-Eyvind og hans hustru (1911; Tunturi-Eivind ja hänen vaimonsa, esitetty Suomessa, suom. Martti AronenKansan näyttämön mainosjuliste 1916 "Tunturi-Ejvind ja hänen vaimonsa", Omnia.ie, viitattu 4.10.2020Sigurjónsson, Jóhann. Pieni tietosanakirja IV. Otava 1928.Kuopion teatterin synty vuonna 1902 ja työväen teatteri, Pohjois-Savon muisti, viitattu 4.10.2020), jotka saavuttivat menestystä Euroopan suuremmilla ja varsinkin Skandinavian näyttämöillä. Näytelmien lisäksi Jóhann Sigurjónsson on julkaissut islanninkielisiä runoelmia.Sigurjónsson, Jóhann. Tietosanakirja osa 8. Tietosanakirja- osakeyhtiö 1916 Victor Sjöström on ohjannut 1918 valmistuneen elokuvan Vuori- Ejvind ja hänen vaimonsa, joka perustuu Jóhann Sigurjónssonin näytelmään. Runo "Sorg" (1927) on ensimmäinen islanninkielinen vapaamuotoinen runo. Tuula Tuuvan ruotsista suomentamana "Suru" on julkaistu antologiassa Murtuvien roolien aika: antologia pohjoismaista kirjallisuutta vuosisadan vaihteesta (Laatusana 1994 ISBN 951-9062-32-7).Jóhann Sigurjónsson, Luettelo suomennetuista runoista, Linkki maailman runouteen, Runotietokanta, Lahden kaupunginkirjasto. Päivitetty 19.3.2021, viitattu 16.5.2021 (napsauta runoa, saat tarkemmat tiedot) == Lähteet == ==Aiheesta muualla== * Nuor-islantilaista näytelmäkirjallisuutta, Valvoja 10/lokakuu 1913 s. 555–564 Luokka:Islantilaiset kirjailijat Luokka:Vuonna 1880 syntyneet Luokka:Vuonna 1919 kuolleet
Supukit

Supukit (Biophytum) on käenkaalikasvien (Oxalidaceae) heimoon kuuluva kasvisuku. Sukuun kuuluu noin 80–90 lajia. Lajit elävät trooppisella ja subtrooppisella alueella. == Lajeja == * Biophytum dendroides * Biophytum reinwardtii * Biophytum sensitivum – herkkäsupukki == Lähteet == == Aiheesta muualla == * Laji.fi: Supukit (Biophytum) * iNaturalist: Suku Biophytum * Integrated Taxonomic Information System (ITIS): Biophytum * Global Biodiversity Information Facility (GBIF): Biophytum * Flora of China: Biophytum Luokka:Käenkaalikasvit
Ernesti Luoma

Ernesti Juho Konstantin Luoma, ent. Grönroos (29. syyskuuta 1856 Nurmijärvi – 30. kesäkuuta 1930 Hollola) oli suomalainen rovasti, kuurojen opettaja ja pitkäaikainen kuurojen koulun johtaja. Kuuromykkäin lehti, nro. 8, elokuu 1930, s. 1, s. 94. Viitattu 4.10.2020. ==Henkilöhistoria== Luoman vanhemmat olivat värjäri Erik Johan Grönroos ja Maria Olivia Tavén ja puoliso vuodesta 1891 opettaja Helena Ingelius (k. 1924). Luoma tuli ylioppilaaksi 1879 ja suoritti teologisen erotutkinnon 1883, papiksi hänet vihittiin 1884. Hän toimi opettajana Käyrän kasvatuslaitoksessa 1881–1882, kirkkoherran apulaisena Huittisissa 1884–1890, Hauhon kappalaisena 1890–1894, apulaisjohtajana Hefata- kuuromykkäin koulussa Huittisissa ja Hauholla 1885–1894 ja sitten vuoteen 1926 eli yli 30 vuotta opettajana ja johtajana Jyväskylän kuuromykkäin koulussa, jossa myös hänen vaimonsa työskenteli opettajana. Luoma oli lisäksi kuuromykkäin matkapappi ja hänellä oli useita luottamustoimia, mukaan lukien Jyväskylän kaupunginvaltuuston jäsenyys 1904–1907. Rovastin arvon Luoma sai vuonna 1919.Ylioppilasmatrikkeli 1853–1899 (Viitattu 4.10.2020)Kansallisbiografia: Luoma, Ernesti Juho Konstantin. Suomen papisto 1800–1920 -verkkojulkaisu. Helsinki: Suomalaisen Kirjallisuuden Seura, 2017. (Viitattu 4.10.2020) ==Julkaisuja== * Lyhyt Raamatun historia kuuromykille, 1902 (2. painos 1909) == Lähteet == Luokka: Suomen evankelis-luterilaisen kirkon papit Luokka:Suomalaiset opettajat Luokka: Jyväskylän kaupunginvaltuutetut Luokka:Suomen oppilaitosten rehtorit Luokka:Vuonna 1856 syntyneet Luokka:Vuonna 1930 kuolleet
Rauman seminaari

Rauman seminaari oli Raumalla toiminut opettajaseminaari. Seminaarialue kuuluu Museoviraston valtakunnallisesti merkittävien rakennettujen kulttuuriympäristöjen luetteloon. Nykyisin seminaarin rakennukset ja puistoalue ovat Turun yliopiston opettajankoulutuslaitoksen käytössä. 1890-luvun lopulla miesopettajien koulutuspaikaksi perustettu seminaari oli yksi Suomen ensimmäisistä opettajakouluista. Sen tilat rakennettiin silloin asumattomaan Myllymäkeen, vanhan kaupunkirakenteen luoteispuolelle. Arkkitehtina toimi Jac. Ahrenberg. == Lähteet == Seminaari Luokka:Entiset suomalaiset oppilaitokset Luokka:Opettajaseminaarit Luokka:Valtakunnallisesti merkittävät rakennetut kulttuuriympäristöt Suomessa
Axel Gabriel Silfverstolpe

Axel Gabriel Silfverstolpe (1762–1816) oli ruotsalainen runoilija ja poliitikko. Hän oli vuodesta 1795 ritarihuoneen sihteeri. Vuoden 1809 vallankaappuksen jälkeen hän osallistui perustuslaki- ja salaisen valiokunnan jäsenenä uusien perustuslakien, varsinkin painovapausasetuksen, valmistamiseen. Hän julkaisi poliittisia lentokirjasia. Silfverstolpen runojen Dikter (1801 ja 1810) pääansioina on muodon selkeys. Hänet valittiin 1794 Ruotsin akatemiaan.Silfverstolpe. 1. Axel Gabriel S. Tietosanakirja osa 8. Tietosanakirja-osakeyhtiö 1916 Silfverstolpe työskenteli myös hovissa leskikuningatar Sofia Magdalenan hovimestarina ja sihteerinä sekä toimittajana kahdessa lehdessä Stockholmsposten ja Läsning i blandade ämnen. Hän kannatti valistusajan vapaampia aatteita ja perustuslaillista vapautta ja esitti näitä ajatuksia puheessaan liittyessään Akatemiaan.Silfverstolpe2. Axel Gabriel Silverstolpe, Nordisk familjebok 25. 1917 ==Teokset== * Dikter (1801 ja 1810) * Äreminne öfver Birger Jarl (1787) * Äreminne öfver Sten Sture d. y. (1791) * Försök till en afhandling om vitterhetens inflytelse på allmänna förståndsodlingen och sederna (1802) == Lähteet == ==Aiheesta muualla== * Jan Christensen, Axel Gabriel Silfverstolpe, Svenskt biografiskt lexikon Luokka:Ruotsalaiset runoilijat Luokka:Vuonna 1762 syntyneet Luokka:Vuonna 1816 kuolleet
Clara Tauson

Clara Tauson (s. 21. joulukuuta 2002) on tanskalainen tennispelaaja. Parhaimmillaan hän on ollut kaksinpelissä WTA-listan sijalla 139 maaliskuussa 2021. Junioriurallaan hän voitti Australian avointen kaksinpeliturnauksen vuonna 2019 ja saavutti junioreiden maailmanlistalla ykkössijan. Tauson pelasi WTA-turnauksen pääsarjassa ensimmäisen kerran 16-vuotiaana Luganossa 2019. Grand slam -turnauksen pääsarjassa hän pelasi ensimmäisen kerran Ranskan avoimissa 2020. Hän päihitti ensimmäisellä kierroksella 21:nneksi sijoitetun Jennifer Bradyn. Toisella kierroksella hän hävisi Danielle Collinsille. Tauson saavutti ensimmäisen WTA-turnausvoittonsa Lyonissa maaliskuussa 2021. == Lähteet == == Aiheesta muualla == * * Luokka:Tanskalaiset tennispelaajat Luokka:Vuonna 2002 syntyneet Luokka:Elävät henkilöt
Carl Silfverstolpe

Carl Gudmund Uno Silfverstolpe (31. maaliskuuta 1840 – 3. kesäkuuta 1899) oli ruotsalainen historiantutkija ja runoilija. Palveltuaan ensin upseerina hän siirtyi 1870 virkamieheksi valtioarkistoon, missä hänet 1896 nimitettiin arkkivaariksi. Hän toimitti 1875–1880 aikakauskirjaa Historiskt bibliotek.Silfverstolpe 2. Carl Gudmund Otto (sic!) S. Tietosanakirja osa 8. Tietosanakirja-osakeyhtiö 1916 Hän julkaisi runoja kokoelman Några dikter af Astolf ja käänsi ruotsiksi historiallista kirjallisuutta, muun muassa Alfred Nicolas Rambaudin teoksen Rysslands historia.Silfverstolpe 10. Karl (Carl) Gudmund Uno S. Nordisk familjebok 25. 1917 ==Teokset (valikoima)== * Klostret i Vadstena (Illustrerad bibliotek 1875) * Svenska teaterns äldsta öden (1882) * Några dikter af Astolf (1883), == Lähteet == Luokka:Ruotsalaiset runoilijat Luokka:Ruotsalaiset virkamiehet Luokka:Vuonna 1840 syntyneet Luokka:Vuonna 1899 kuolleet
Länsi-Togo

Länsi-Togo on alue Ghanassa Länsi-Afrikassa. Separatistit julistivat alueen itsenäiseksi syyskuussa 2020. Länsi-Togo on ollut Edustamattomien valtioiden ja kansojen yhteisön jäsen vuodesta 2017. == Lähteet == Luokka:Kiistanalaiset alueet Luokka:Yhdistyneisiin kansakuntiin kuulumattomat valtiot Luokka:Ghanan maantiede